Jun 09,2015
మరో 3 ఐపీఓలకు సెబీ అనుమతిల
        ముంబయి: మార్కెట్‌ నియంత్రణ సంస్థ సెబీ గత వారం రోజులలో దాదాపు రూ.1000 కోట్ల నిధుల సమీకరణకు సంబంధించి మూడు పబ్లిక్‌ ఇష్యూలకు (ఐపీఓ) ఆమోదం తెలిపింది. వ్యాపార విస్తరణ, చర మూలధనం అవసరాల నిమిత్తం ఆయా సంస్థలు కొత్తగా ఐపీఓ బాటను ఎంచుకొని సెబీకి దరఖాస్తు చేసుకొన్నాయి. దరఖాస్తులను పరిశీలించిన సెబీ వాటికి పచ్చజెండా ఊపింది.  తాజాగా సెబీ ఆమోదం పొందిన మూడు సంస్థలను కలుపుకుంటే ఈ ఏడాది ఇప్పటి వరకు ఐపీఓ అనుమతి పొందిన సంస్థల సంఖ్య 17కు చేరింది. సెబీ అనుమతి పొందిన సంస్థలలో అమర్‌ ఉజాలా హిందీ దినపత్రిక ప్రచురణ సంస్థ అమర్‌ ఉజాలా పబ్లికేషన్స్‌, మౌలిక రంగ సంస్థ దిలిప్‌ బిల్డ్‌కాన్‌, కల్పతరువు పవర్‌ ట్రాన్స్‌మిషన్‌ అనుబంధ సంస్థ శ్రీ శుభం లాజిస్టిక్స్‌ సంస్థలు ఉన్నాయి. ఈ మూడు సంస్థలు గత ఫిబ్రవరి, మార్చి మాసాలలో డ్రాఫ్ట్‌ ప్రాస్పెక్టస్‌ను దాఖలు చేశాయి. గత నెలలో కూడా సెబీ కొత్తగా నాలుగు ఐపీఓలకు అనుమతి ఇచ్చిన సంగతి తెలిసిందే.
మీ స్నేహితులకు రికమెండ్ చెయ్యండి